Carié Maas gesels oor Koljander en die ontwikkeling van haar skryftalent (Plus: Lokprent) | NB
by Chris on Jun 20th, 2013 Tweet
Carié Maas het verlede jaar die debuutprys in NB-Uitgewers se Groot Romankompetisie gewen vir die manuskrip van haar roman Koljander wat vanjaar verskyn het, maar dié sukses het nie sommer oornag gebeur nie.
In 'n onderhoud vir Die Burger vertel Maas aan JB Roux hoe sy ongeveer 15 jaar gelede kortverhale begin skryf het, haar hand aan 'n historiese roman gewaag het wat nie gepubliseer is nie, en uiteindelik Koljander aangepak het.
"Ek het so 15 jaar gelede met kortverhale begin 'speel', maar feitlik almal was onpubliseerbaar," sê Carié Maas uit Johannesburg, waar sy woon en werk.
"Ek het toe by my vriend Deon Maree die raad gekry om 'n roman aan te pak. Ek het later wel 'n historiese roman geskryf. Die uitgewer Dineke Volschenk was slim genoeg om vir my te sê: 'Dis nie jou roman nie'. Ek het die manuskrip tussen die belastingpapiere in die garage gaan wegpak, waar dit sal bly."
Kyk die lokprent vir die boek:
Koljander deur Carié Maas
Tags: Afrikaans, Boeklokprent, Book Trailer, Carie Maas, Die Burger, Fiction, Human & Rousseau, JB Roux, Koljander, Lokprent, Lokvideo, NB, South Africa, Varsgedruk, Video